Prelomové dielo zakladateľa modernej latinskoamerickej prózy a jedného z najvýznamnejších brazílskych autorov, ktoré dodnes prekvapuje čitateľov sviežosťou, vtipom a iróniou. Brás Cubas zo záhrobia píše svoje pamäti a ako zosnulý si môže dovoliť zájsť do zákutí, kam by sa za živa neopovážil. Tento krátky román prekvapí čitateľa nadčasovosťou obsahu, formy i názvami kapitol.
Woodyho Allena táto útla kniha fascinovala natoľko, že ju zaradil medzi päť kníh, ktoré najviac ovplyvnili jeho kariéru a uviedol: "Bol som prekvapený, aká je očarujúca a zábavná. Nemohol som uveriť, že (Machado) žil tak dávno. Pomysleli by ste si, že ju napísal včera. Je taká moderná a vtipná. Je to veľmi, veľmi originálne dielo."
Autor: Joaquim Maria Machado de Assis
Slovenský preklad: Lenka Cinková
Vydavateľ: Portugalský inštitút
Rok vydania: 2018
Počet strán: 192
Väzba: brožovaná


O autoroviJoaquim Maria Machado de Assis (1839 – 1908) sa narodil v Riu de Janeiro, kde strávil prakticky celý život. Napriek tomu, že nikdy neopustil rodnú Brazíliu, stal sa najvýznamnejším predstaviteľom brazílskeho realizmu a patrí medzi uznávaných autorov v rámci svetovej literatúry. Vzdelával sa prevažne ako samouk a publikovať začal ešte skôr, než dovŕšil 15 rokov. Pracoval ako novinár, prekladateľ, spisovateľ, básnik a divadelný kritik. Bol spoluzakladateľom a dlhoročným predsedom Brazílskej literárnej akadémie. Jeho tvorba, ktorá presahuje hranice jazykov, štátov i storočí, dodnes ovplyvňuje spisovateľov a umelcov v rôznych krajinách sveta.